
                               Proiect

PARLAMENTUL REPUBLICII MOLDOVA

LEGE

pentru modificarea unor acte legislative

Parlamentul adoptă prezenta lege organică.

Art. I. - Codul penal al Republicii Moldova, adoptat prin Legea nr.985-XV din 18 aprilie 2002 (Monitorul Oficial al Republicii Moldova, 2002, nr. 128-129, art.1012), cu modificările şi completările ulterioare, se modifică după cum urmează:

1. Articolul 62:

la alineatul (1), litera e) se exclude;

alineatul (2) va avea următorul cuprins:

“(2) Închisoarea, detenţiunea pe viaţă se aplică numai în calitate de pedepse principale.”

2. La articolul 65 alineatul (4), cuvintele “la trimiterea într-o unitate militară disciplinară sau” se exclud.

3. Articolul 69 se exclude.

4. Articolul 87:

alineatul (1) va avea următorul cuprins:

“(1) La cumularea diferitelor pedepse principale aplicate în cazul unui concurs de infracţiuni sau al unui cumul de sentinţe, unei zile de închisoare îi corespund 2 ore de muncă neremunerată în folosul comunităţii.”;

la alineatul (2), cuvintele „cu deţinerea într-o unitate militară disciplinară sau” se exclud. 


 
5. Articolul 88:

la alineatul (1), cuvintele „de deţinere într-o unitate militară disciplinară” se exclud;

la alineatul (3), cuvintele „deţinerii într-o unitate militară disciplinară” se exclud.

6. La articolul 90 alineatul (1), cuvintele „sau la stabilirea pedepsei de trimitere într-o unitate militară disciplinară” se exclud.

 7. La articolul 91 alineatul (1), cuvintele „cu trimitere într-o unitate militară disciplinară” se exclud.

 8. Articolul 95:

alineatul (3) se exclude;

la alineatul (4), cuvintele “la alin.(1)-(3),” se substituie cu cuvintele „la alin.(1)-(2),”.

9. La articolul 111 alineatul (1), litera f) se exclude.

10. La  articolul 128 alineatul (1), cuvintele „în termen sau în bază de contract, trec pregătirea militară obligatorie sau sînt chemate la concentrări” se substituie cu cuvintele „prin contract, în termen, cu termen redus sau ca rezervişti concentraţi sau mobilizaţi.”  
11. În titlul şi în textul articolului 353, cuvintele „de la pregătirea militară obligatorie sau de la concentrările rezerviştilor” se substituie cu cuvintele „cu termen redus sau ca rezervişti concentraţi sau mobilizaţi.”

12. În sancţiunea articolului 364 alineatele (1) şi (4), articolului 366 alineatul (1), articolului 367 alineatul (1), articolului 369 alineatul (1), articolului 373 alineatul (1), articolului 375 alineatul (1), articolului 377 alineatul (1), articolului 379 alineatul (1), articolului 380 alineatul (1), articolului 381 alineatul (3), cuvintele „cu trimiterea într-o unitate militară disciplinară pe un termen de pînă la 2 ani sau” se exclud.

13. Articolul 369:

în titlul articolului, cuvintele „dintre persoanele care trec pregătirea militară obligatorie şi dintre rezervişti” se exclud;

în textul articolului, cuvintele „dintre persoanele care trec pregătirea militară obligatorie şi dintre rezervişti” şi „al pregătirii militare obligatorii şi al concentrărilor” se exclud.


14. Articolul 371:

alineatul (1) va avea următorul cuprins:

„(1) Dezertarea, adică părăsirea unităţii militare, a centrului de instrucţie sau a locului de serviciu în scopul eschivării de la serviciul militar, de la concentrare sau mobilizare, precum şi neprezentarea din aceleaşi motive la serviciu sau la concentrare sau mobilizare în cazurile permisiei din unitatea militară sau din centrul de instrucţie, repartizării, transferării, întoarcerii din misiune, din concediu sau dintr-o instituţie curativă, săvîrşită de un militar sau de un rezervist,

se pedepseşte cu închisoare de la 2 la 7 ani.”;
alineatul (4) se exclude. 

15. La articolul 372, alineatul (1) va avea următorul cuprins:

„(1) Eschivarea militarului sau a rezervistului de la îndeplinirea obligaţiilor serviciului militar sau de la concentrare ori mobilizare, prin automutilare sau prin simularea unei boli, prin falsificarea documentelor sau prin altă înşelăciune, 

se pedepseşte cu închisoare de pînă la 2 ani.”

16. Sancţiunile articolului 374 alineatul (1) şi articolului 376 alineatul (1) vor avea următorul cuprins:

 “se pedepseşte cu închisoare de pînă la 2 ani”.

17. La articolul 381 alineatul (1), sancţiunea va avea următorul cuprins:

“se pedepseşte cu închisoare de pînă la 1 an”.

18. La articolul 382 alineatul (1), sancţiunea va avea următorul cuprins:

“se pedepseşte cu închisoare de pînă la 3 ani cu (sau fără) privarea de dreptul de a conduce mijlocul de transport pe un termen de pînă la 2 ani”.

Art. II. - Codul de executare al Republicii Moldova nr. 443-XV din 24 decembrie  2004 (Monitorul Oficial al Republicii Moldova 2005, nr. 34-35, art. 112), cu modificările şi completările ulterioare, se modifică după cum urmează:

1. La articolul 170, alineatul (4) se exclude. 

2. Capitolul XXIII “Executarea pedepsei cu trimitere în unitatea militară disciplinară” se exclude. 

3. Din titlul şi conţinutul articolului 297, cuvintele „la trimitere într-o unitate militară disciplinară sau” se exclud.

Preşedintele Parlamentului
NOTĂ INFORMATIVĂ

la proiectul de lege pentru modificarea 

unor acte legislative

Proiectul de lege pentru modificarea şi completarea unor acte legislative a fost elaborat de către Ministerul Apărării întru executarea Hotărîrii Parlamentului nr.187-XVI din 29.06.2006 “Privind respectarea disciplinei militare şi a legalităţii în Armata Naţională”.


Proiectul de lege nominalizat prevederea operarea modificărilor şi completărilor în Codul penal al Republicii Moldova şi în Codul de executare al Republicii Moldova în legătură cu lichidarea unităţii disciplinare, conform Hotărîrii Parlamentului nr.187-XVI din 29.06.2006, precum şi Legii nr.1245-XV din 18 iulie 2002 cu privire la pregătirea cetăţenilor pentru apărarea Patriei.


Proiectul în cauză a trecut procedura de coordonare în modul stabilit şi remis în adresa Guvernului cu numărul 11/1035 din 20.07.2007.


În conformitate cu porunca Guvernului nr.1215-420 din 21.09.2007, proiectul de lege menţionat a fost reexaminat de comun cu Aparatul Guvernului, Ministerul Justiţiei şi alte organe interesate.


În urma reexaminării proiectului de lege, au fost excluse din textul acestuia completările şi, respectiv, a fost adus în conformitate titlul proiectului de lege cu conţinutul acestuia. Astfel, titlul proiectului de lege pentru modificarea şi completarea unor acte legislative a fost modificat şi, ca urmare, acesta se întitulează proiectul de lege pentru modificarea unor acte legislative.

